Dôvodová správa

k transformácii štátnej príspevkovej organizácie Nemocnice s poliklinikou Kráľovský Chlmec

Dôvodom predloženia materiálu na rokovanie vlády SR je vydanie rozhodnutia o transformácii štátnej príspevkovej organizácie Nemocnice s poliklinikou Kráľovský Chlmec a jej premeny na neziskovú organizáciu poskytujúcu všeobecne prospešné služby.

Vláda SR dňa 21.8.2002 uznesením č. 950 rozhodla o zaradení Nemocnice s poliklinikou Kráľovský Chlmec do zoznamu rozpočtových a príspevkových organizácií určených na transformáciu na neziskové organizácie poskytujúce všeobecne prospešné služby v súlade so zákonom č. 13/2002 Z.z. tzv. transformačný zákon v znení zákona č. 457/2002 Z.z.

I.	Základné údaje o štátnej príspevkovej organizácií

Nemocnica s poliklinikou Kráľovský Chlmec so sídlom Nemočničná 8, 077 26 Kráľovský Chlmec bola zriadená Ministerstvom zdravotníctva SR 1. januára 1992 zriaďovacou listinou č. 3724/1991-A/X-2 zo dňa 29.11.1991 v znení dodatkov: č. 96/05598-G zo dňa 24.7.1997, č. 97/00084 zo dňa 10.12.1997, č. 4370/2000/Ač.2501/2000/SLP zo dňa 26.10.2000.
Transformačný projekt štátnej príspevkovej organizácie Nemocnica s poliklinikou Kráľovský Chlmec bol na Ministerstvo pre správu a privatizáciu národného majetku SR predložený 26. septembra 2002.
Do transformačného procesu podľa predloženého projektu vstupuje časť majetku v správe Nemocnice s poliklinikou Kráľovský Chlmec a to:
-	nemocnično-lôžková časť so spoločný vyšetrovacími a liečebnými zložkami, ústavnou lekárňou, dopravou zdravotnou a rýchlou lekárskou službou s nadväzujúcimi hospodársko-technickými zložkami na ul. Nemocničná 8, Kráľovský Chlmec
-	časť Polikliniky v Kráľovskom Chlmci v budovách na ulici Nemocničná 8 a Hlavná 143
-	rekreačná chata v obci Vinné, lokalita Medvedia hora. 
Do transformačného procesu podľa predloženého projektu nevstupuje tá časť majetku v správe Nemocnice s poliklinikou Kráľovský Chlmec, ktorá je zaradená na základe uznesenia vlády č. 577 z 20. júna 2001 do privatizácie.
Ide o:	- Detské zdravotné stredisko na ul. Mateja Bellu č. 1227/33, Kráľovská Chlmec
- Gynekologické stredisko na ul. Mierová č. 905/1,Kráľovský Chlmec
- Obvodné zdravotné stredisko v obci Leles, ktoré je od roku 1990 nefunkčné a     je v zchátralom stave.
Bilančná hodnota majetku štátu, ktorý vstupuje do transformačného procesu bola stanovená znaleckým posudkom č. 813-68/2002 znaleckou organizáciou PATRIA s.r.o. Žilina zo dňa 18.7.2002 vo výške 44 821 000, - Sk, ktorá predstavuje zostatkovú hodnotu aktív a pasív. Prioritný majetok, ktorý je uvedený v prílohe č. 3 tohto materiálu má hnuteľný charakter v  zostatkovej hodnote 12 511 000,- Sk a nehnuteľný charakter v zostatkovej hodnote 78 128 000,- Sk. Celková hodnota prioritného hnuteľného a prioritného nehnuteľného majetku je uvedená v súvahe v zostatkových cenách. Výška záväzkov k 30.6.2002 predstavovala sumu 73 085 000,- Sk, pričom v transformačnom projekte, ktorý bol predložený ministerstvom zdravotníctva sa navrhuje vysporiadanie záväzkov formou oddĺženia zo strany štátu.

Hlavným predmetom činnosti Nemocnice s poliklinikou Kráľovský Chlmec je poskytovanie ambulantnej a ústavnej liečebno-preventívnej starostlivosti. V priestoroch Nemocnice s poliklinikou Kráľovský Chlmec je zriadené neštátne zdravotnícke zariadenie – dializačné stredisko. k 30.6.2002 Nemocnica s poliklinikou Kráľovský Chlmec  zamestnáva 331 zamestnancov z toho lekárov  v počte 33, sestier 128.
Po premene štátnej príspevkovej organizácie na neziskovú organizáciu poskytujúcu všeobecne prospešné služby sa v predloženom transformačnom návrhu navrhuje rozpočet novej neziskovej organizácie ako vyrovnaný.

II.	Vybrané údaje zo súvahy k 30.6.2002 (v tis. Sk)

Aktíva spolu:									 117 436
z toho: stále aktíva								   94 514
	v tom: nehmotný investičný majetok					            0	
		hmotný investičný majetok					   94 514
		z toho: pozemky						     3 907
budovy, haly, stavby					   78 096			stroje a zariadenia, dopr. prostriedky, inventár	   12 511			iný hmotný investičný majetok			            0	
			nedokončené hmotné investície			            0	
			poskytnuté preddavky na HIM			            0
	obežné aktíva								   22 922
	v tom: zásoby								     2 340	
	            pohľadávky							   18 849
finančný majetok                                                                        1 733	             ostatné aktíva – prechodné účty aktív		                        0
Cudzie zdroje:									   73 085
z toho: rezervy									0
	 dlhodobé záväzky								0
	 krátkodobé záväzky							   72 933
	 bankové úvery							            0
 ostatné pasíva – prechodné účty pasív				        152	        	
III.	Záujemca

K transformačnému projektu prijalo Ministerstvo zdravotníctva SR transformačný návrh záujemcu, ktorým je nezisková organizácia MEDIKRÁĽ, n.o. so sídlom Nemocničná 8, Kráľovský Chlmec. MEDIKRÁĽ, n.o.  vznikla 2.8.2002. Zakladateľmi MEDIKRÁĽ, n.o. sú zdravotnícki zamestnanci Nemocnice s poliklinikou Kráľovský Chlmec a právnická osoba STAVIVÁ, s.r.o. Malá Bara. Bola založená na poskytovanie verejnoprospešných služieb, okrem iného aj v oblasti 
a)	zdravotnej starostlivosti na poskytovanie ústavnej zdravotnej starostlivosti, ambulantnej zdravotnej starostlivosti, prevádzkovanie rýchlej zdravotnej pomoci, ako aj lekárskej služby prvej pomoci
b)	sociálnej pomoci a humanitárnej starostlivosti na poskytovanie verejnoprospešných činností formou sociálnych, zdravotníckych, charitatívnych služieb.
V zmysle § 2 ods. 8 transformačného zákona, nezisková organizácia MEDIKRÁĽ spĺňa požiadavku byť záujemcom v transformačnom procese. Transformačný návrh záujemcu MEDIKRÁĽ, n.o. Kráľovský Chlmec obsahuje aj ostatné zákonné náležitosti podľa § 4 ods. 1  transformačného zákona.
Hlavným cieľom záujemcu je:
-	zabezpečenie účelnej kooperácie so štátnou i neštátnou sférou, ktorá bude poskytovať kvalitnejšiu zdravotnú starostlivosť v súlade s transformačnými krokmi v rezorte zdravotníctva,
-	zníženie celkového počtu lôžok
-	využiť priestorové kapacity na vytvorenie oddelenia dlohodobo chorých
-	zriadenie opatrovateľskej služby, na lôžka by sa vzťahovalo trojfinancovanie a to zo strany pacienta, príslušného odboru Krajského úradu a zdravotných poisťovní,
-	sledovanie spotreby liekov na tzv. zákazky t.j. na konkrétneho pacienta,
-	zabezpečiť zvyšovanie príjmov formou viaczdrojového financovania, ako sponzoring, nadačné fondy a pod.
-	skrátenie hospitalizácie a uprednostňovanie jednodňovej chirurgie, jednodňovej gynekológie.

IV.	Záver

Na základe schválenia záverov transformačnej komisie zriadenej podľa § 8 tzv. transformačného zákona zo dňa 14. októbra 2002 a 2.12.2002 sa navrhuje vláde Slovenskej republiky vydať rozhodnutie o transformácii štátnej príspevkovej organizácie Nemocnica s poliklinikou Kráľovský Chlmec a jej premenu na neziskovú organizáciu poskytujúcu všeobecne prospešné služby s názvom  “Nemocnica s poliklinikou Kráľovský Chlmec, n.o.” so sídlom Nemocničná 8, Kráľovský Chlmec.